b'\n_START_ARTICLE_\nMagneti (glazbeni sastav)\n_START_SECTION_\nPovijest sastava\n_START_PARAGRAPH_\nMagneti su osnovani 1962. godine u postavi; Sini\xc5\xa1a \xc5\xa0karica (elektri\xc4\x8dna gitara|solo gitara), Berislav Baranovi\xc4\x87 (ritam gitara), \xc4\x90or\xc4\x91e Nikolajevi\xc4\x87 (bas-gitara), Nenad Vukman (bubnjevi) i ubrzo po\xc4\x8detkom 1963. godine Branko Vudrag (glasovir, orgulje). Tijekom sljede\xc4\x87e dvije godine snimili su vi\xc5\xa1e od trideset naslova koji su bili prete\xc5\xbeno instrumentalni. U jesen 1963. godine pridru\xc5\xbeuju im se pjeva\xc4\x8di Goran Livakovi\xc4\x87 i Igor Gulin s kojima su izvodili predbeatlesovski vokalni rock repertoar._NEWLINE_Magneti su bili prvi klasi\xc4\x8dni elektri\xc4\x8darski sastav u Dalmaciji. Sastav su osnovali Sini\xc5\xa1a \xc5\xa0karica i Berislav Baranovi\xc4\x87. Svirali su pod utjecajem britanskog instrumentalnog sastava The Shadows, Vaughna Monroea. Razi\xc5\xa1li su se 1965. godine, a nedugo nakon toga \xc5\xa0karica i Baranovi\xc4\x87 prelaze u sastav Mi koji je nastao od \xc4\x8dlanova skupina Magneti i Mjese\xc4\x8dari.'